Achemos grupė
Achemos grupė (angl. Achema Group) – viena didžiausių nacionalinio kapitalo verslo grupių, vienijanti apie 40 bendrovių Lietuvoje ir užsienyje. Įmonės veikia trąšų gamybos ir prekybos, agroverslo, krovos ir logistikos, energetikos, dujų gamybos bei prekybos srityse, taip pat plėtoja kitus verslus. Koncernui priklausančių bendrovių pagaminta produkcija eksportuojama į daugiau nei 30 pasaulio šalių. Koncernas „Achemos grupė“ yra vienas didžiausių darbdavių Lietuvoje.